Kreigs Berube

Kreigs Berube (, dzimis ) ir Kanādas hokeja treneris un bijušais hokejists, spēlējis kreisās malas uzbrucēja pozīcijā. Pašlaik (2024) Berube ir NHL kluba Toronto "Maple Leafs" galvenais treneris.

Kā spēlētājs Berube pavadīja 17 gadus tādās NHL komandās kā Filadelfijas "Flyers", Toronto "Maple Leafs", Kalgari "Flames", Vašingtonas "Capitals" un Ņujorkas "Islanders".

Savu trenera karjeru Berube uzsāka Filadelfijas "Flyers", no sākuma kā asistents, vēlāk kā galvenais treneris. 2018. gada novembrī Berube tika apstiprināts kā Sentluisas "Blues" galvenais treneris. 2018. gada pašā izskaņā komanda atradās pēdējā vietā visā līgā. Pēc Jaunā gada spēle Sentluisas komandai uzlabojās, tika sasniegts arī jauns komandas rekords – 11 uzvaras pēc kārtas. Komanda sezonas beigās ierindojās trešajā vietā Centrālajā divīzijā. Tika sasniegts arī Stenlija kausa fināls, kurā Sentluisa septiņās spēlēs pārspēja Bostonas "Bruins" un ieguva Stenlija kausu.

2023. gada 12. decembrī pēc četru zaudējumu sērijas, ko noslēdza zaudējums Detroitas Red Wings ar rezultātu 6:4, Berube tika atlaists no "Blues" galvenā trenera amata.

Pēc 2023.–2024. gada sezonas Berube tika nolīgts par Toronto Maple Leafs galveno treneri no 2024. gada 17. maija, stājoties atlaistā trenera Šeldona Kīfa vietā.https://www.nhl.com/news/toronto-maple-leafs-hire-craig-berube-as-coach

 Atsauces 

 Ārējās saites 

Kategorija:1965. gadā dzimušie
Kategorija:Kanādas hokejisti
Kategorija:Kanādas hokeja treneri
Kategorija:Filadelfijas "Flyers" spēlētāji
Kategorija:Toronto "Maple Leafs" spēlētāji
Kategorija:Kalgari "Flames" spēlētāji
Kategorija:Vašingtonas "Capitals" spēlētāji
Kategorija:Ņujorkas "Islanders" spēlētāji
Kategorija:Filadelfijas "Flyers" treneri
Kategorija:Sentluisas "Blues" treneri
Kategorija:Stenlija kausa ieguvēji
Kategorija:Albertā dzimušie